Diari Oficial de la Generalitat Valenciana


Sumari del DOGV 120, del 08-09-1983 (1983/802389)

RESOLUCIÓ de 20 de juny de 1983, del Conseller d'Obres Públiques y Urbanisme, sobre l'expedient I-7/83, Projecte de Modificació del Pla Especial de la vora de Llevant del riu Vinalopó de la ciutat d'Elx.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   120

Data del DOGV
:   08-09-1983

Secció del DOGV
:   ALTRES DISPOSICIONS

Número del document
:   1983/802389


Data del document
:   20-06-1983

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 20 de juny de 1983, del Conseller d'Obres Públiques i Urbanisme, sobre l'expedient I-7/83, Projecte de Modificació del Pla Especial del vessant de Llevant del riu Vinalopó de la ciutat d'Elx.  
VIST l'expedient relatiu al Projecte de Modificació del Pla Especial de la vora Llevant del riu Vinalopó de la ciutat d?Elx, i  
VIST.-Que el projecte esmentat ha estat tramitat per l'Ajuntament d'Elx, a fi de modificar puntualment el Pla Especial vigent, consistent en una reordenació del volum edificable en una parcel·la contigua a l'Ajuntament i Torre del Consell, amb la finalitat d'adequar la nova edificació a l'entorn protegit, així com a les característiques de les construccions existents, tot sense que supose variació de l'edificació anteriorment prevista.   
ATES.-Que la solució adoptada en ordre a la finalitat abans esmentada, està justificada i es considera acceptable en línies generals, i això no obstant s'aprecien algunes deficiències que impedeixen una valoració totalment satisfactòria del projecte examinat, alhora que impedeixen un acte d'aprovació que li atorgue validesa i eficàcia plenes. Perquè no hi figuren desenvolupats ni el Pla d'Etapes, ni l'Estudi Econòmico-Financer, justificant aquesta omissió en la manca d'aquests en el Pla Especial que ara és modificat. Hi ha omissió respecte al tràmit de participació pública, malgrat que, no obstant això, hi ha constància de la no presentació d'al·legacions. No figura en l'expedient l'informe preceptiu de la Direcció General de Patrimoni, previst en l'article 78, 4.t, del Reglament de Planejament, la formalització de la solució adoptada és excessivament formalista, i més quan no s'hi resolen els problemes de connexió entre la plaça de Fruita i el carrer del Salnitre, i plaça mirador que ara desapareixen. No hi ha una solució de la connexió peatonal entre la plaça i l'espai públic previst en el Pla Especial vigent. El caràcter vinculant de la solució formal proposada no pot imposar-se, atés que s'ha de supeditar al procediment determinat per la legislació específica sobre Patrimoni, com ja n'ha informat la Subdirecció General del Patrimoni Arquitectònic de la Conselleria de Cultura, Educació i Ciència de la Generalitat Valenciana.   
ATES.-Que l'Organ Consultiu Superior de Planejament, en sessió de 14 de juny de 1983, emeté informe sobre l'expedient esmentat.   
VISTOS els preceptes legals indicats, la Llei de Procediment Administratiu i d'altres normes d'aplicació general, suspenc l'aprovació definitiva del Projecte de Modificació del Pla Especial vora de Llevant del riu Vinalopó d'Elx, fins que no s'esmenen les qüestions referents a la solució de la connexió peatonal entre la plaça i l'espai públic previst en el Pla Especial vigent, així com la supressió d'aquest en la Modificació proposada. Suprimir el caràcter vinculant de la solució de les façanes, i sotmetre la concreció projectual a la tramitació que escaiga segons la legislació sobre Patrimoni. Efectuar la informació sobre el tràmit de participació pública. No serà necessari un nou tràmit d'informació pública atesa l'escassa entitat de les mancances assenyalades, i bastarà la rectificació i posterior comunicació a aquesta Conselleria per a la plena eficàcia del projecte examinat.   
Contra aquesta Resolució, que no esgota la via administrativa, es podrà interposar Recurs d'Alçada davant el Ple del Consell de la Comunitat Valenciana, en el termini de quinze dies comptats des de la notificació.   
València, a 20 de juny de 1983.   
El Conseller d'Obres Públiques i Urbanisme,   
LLUIS VERDU I LOPEZ